b'\n_START_ARTICLE_\nSaramon Jotos\n_START_PARAGRAPH_\nSaramon Jotos on 75 km pitk\xc3\xa4 retkeilyreitti Nurmeksessa, Pohjois-Karjalassa._NEWLINE_Varsinainen Jotos on 75 kilometrin mittainen ympyr\xc3\xa4reitti ja lis\xc3\xa4ksi on mahdollisuus kulkea liit\xc3\xa4nn\xc3\xa4isreittej\xc3\xa4. Saramon Jotoksen varrella on autiotupa, kolme kotaa, kaksi laavua ja tulentekopaikat noin kymmenen kilometrin v\xc3\xa4lein. _NEWLINE_Sopiva l\xc3\xa4ht\xc3\xb6paikka Saramon Jotokselle on Saramon Kourukoski. Majoitusta on tarjolla Kourukosken Er\xc3\xa4majoilla, Pet\xc3\xa4iskyl\xc3\xa4ll\xc3\xa4 Paalikan Lomam\xc3\xb6keiss\xc3\xa4 tai Mets\xc3\xa4hallituksen Peuraj\xc3\xa4rven m\xc3\xb6keiss\xc3\xa4. _NEWLINE_75 km:n Kiertoreitin voi kulkea kumpaan suuntaan tahansa. Reitti kulkee mm. M\xc3\xa4nty- Ja Peurajoen varsia, k\xc3\xa4y Peuraj\xc3\xa4rven retkeilykalastusalueella ja Mujej\xc3\xa4rven retkeilyalueella, jossa on Tammik\xc3\xa4mp\xc3\xa4n autiotupa ja Uuronrotko. Reitti vie my\xc3\xb6s Saramolla sijaitsevalle Saramon lintutornille Suoj\xc3\xa4rven luonnonsuojelualueella. J\xc3\xa4rvell\xc3\xa4 on lintujen lis\xc3\xa4ksi mahdollista n\xc3\xa4hd\xc3\xa4 majavan. My\xc3\xb6s Pet\xc3\xa4iskyl\xc3\xa4n vaara-asutuskyl\xc3\xa4 n\xc3\xa4k\xc3\xb6aloineen on reitin varrella.\n_START_SECTION_\nEl\xc3\xa4imist\xc3\xb6\n_START_PARAGRAPH_\nLinnuista matkalla voi tulla vastaan harvinaisia er\xc3\xa4maa lajeja, kuten kaakkuri, laulujoutsen, mets\xc3\xa4hanhi, j\xc3\xa4nk\xc3\xa4kurppa, kapustarinta, pohjantikka ja kuukkeli. Suoj\xc3\xa4rven lintuj\xc3\xa4rvell\xc3\xa4 lis\xc3\xa4ksi pesii harvinaisia lintuj\xc3\xa4rvien lajeja, kuten mustakurkku-uikku.'